OSNOVNA ŠKOLA STENJEVEC
ZAGREB, BOLNIČKA 92
KLASA: 112-02/26-1/07
URBROJ: 251-179-26-1
Zagreb, 09.09.2026.	

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08., 86/09.,  92/10.,105/10.-ispr., 90/11.,5/12., 16/12., 86/12., 94/13., 136/14-RUSRH, 152/14., 7/17., 68/18., 98/19.,64/20.,
151/22. i 156/23.), članka 13. Pravilnika o radu te članka 8. i 9. Pravilnika o  načinu i postupku kojim se svim kandidatima za  zapošljavanje u školskim ustanovama osigurava jednaka dostupnost javnim službama pod jednakim uvjetima, vrednovanje kandidata prijavljenih na natječaj, odnosno kandidata koje je uputio gradski ured, kao i odredbe vezane uz sustav posebnog povjerenstva koje sudjeluje u procjeni kandidata, a na koje suglasnost daje gradski ured (u daljnjem tekstu: Pravilnik) ravnateljica Osnovne škole Stenjevec, 10090 Zagreb, Bolnička 92, objavljuje
N A T J E Č A J    
za zasnivanje radnog odnosa

1. Učitelj koji obavlja poslove učitelja njemačkog jezika – 1 izvršitelj/ica na nepuno i određeno radno vrijeme - 20 sati tjednog radnog vremena

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine broj 82/08. i 69/17.)

Uvjeti:
Opći uvjeti za zasnivanje radnog odnosa i posebni uvjeti  propisani Zakonom o odgoju i obrazovanju u osnovnoj i srednjoj školi i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19. i  75/20.).
Kandidati su obvezni priložiti: 
- vlastoručno potpisanu prijavu na natječaj u kojoj kandidati obvezno navode osobne podatke (osobno ime, adresu stanovanja (prebivališta i boravišta), broj telefona/mobitela i e-mail adresu) i naziv radnog mjesta na koje se prijavljuju.
- životopis
- diplomu odnosno dokaz o stečenoj stručnoj spremi 
- dokaz o državljanstvu 
- uvjerenje da nije pod istragom i  da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona, ne starije od dana raspisivanja natječaja
- elektronički zapis ili potvrdu o podacima evidentiranim u matičnoj evidenciji Hrvatskoga zavoda za mirovinsko osiguranje, ne starije od dana raspisivanja natječaja
- za inozemne obrazovne kvalifikacije u inozemstvu – rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji
- dokaze o pravu prednosti pri zapošljavanju prema posebnim propisima
Navedene isprave, odnosno prilozi dostavljaju se u neovjerenoj preslici. 
Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21., 156/23), članku 48. f Zakona o zaštiti vojnih i civilnih invalida rata (Narodne novine broj 33/92.,77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20.) te članku 48. Zakona o civilnim stradalnicima iz Domovinskog rata (Narodne novine broj 84/21.), dužne su u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.
Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21., 156/23) uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.
Poveznica na internetsku stranicu  Ministarstva hrvatskih branitelja s popisom dokaza potrebnih za ostvarivanje prava prednosti:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata 
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika koji se nalazi na poveznici:
http://www.os-stenjevec-zg.skole.hr/upload/os-stenjevec-zg/images/static3/739/attachment/Pravilnik_o_zaposljavanju_u_OS_Stenjevec.pdf 
Svi kandidati/kinje s liste kandidata prijavljenih na natječaj bit će pozvani na procjenu odnosno testiranje putem elektroničke pošte.
[bookmark: _Hlk21019140]Obavijest o procjeni odnosno testiranju objavit će se na mrežnom mjestu Škole; na stranici „Natječaji“ najkasnije pet dana prije dana određenog za procjenu odnosno testiranje.
Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijava je 8 dana od dana objave natječaja.
Prijave s traženom dokumentacijom dostavljaju se neposredno ili poštom  na adresu: Osnovna škola Stenjevec, Zagreb, Bolnička 92 s naznakom „za natječaj“. 
Urednom prijavom smatra se prijava koja sadrži sve tražene podatke i priloge.
Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj o čemu Škola posebno ne obavještava. 
Obavijest o rezultatima natječaja bit će objavljena na mrežnom mjestu Škole; na stranici „Natječaji“ najkasnije u roku od osam dana od dana sklapanja ugovora o radu s odabranim kandidatom/kinjom. . U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni i prema članku 28. stavku 4. Pravilnika.

							Ravnateljica:
						Valentina Kabić Bratuša, prof.
	  
	
									
